Harður árekstur tveggja fólksbíla varð á gatnamótum Stillholts og Vesturgötu á Akranesi í dag . Að sögn lögreglu hentist önnur bifreiðin við áreksturinn í gegnum grindverk og inn í húsagarð en hin endaði á umferðarskilti á Vesturgötu . Engan sakaði en báðir bílarnir skemmdust töluvert og voru þeir báðir óökufærir eftir áreksturinn . Í gærkvöld varð einnig árekstur tveggja fólksbíla á gamla þjóðvegi númer 509 en engan sakaði .